Milan iridu jżommu lil Brahim Diaz Milan se jagħmlu minn kollox sabiex l-attakkant internazzjonali Spanjol, Brahim Diaz, jibqa' magħhom għal iktar żmien. Bħalissa dan il-player żagħżugħ ta' 21 sena jinsab fuq bażi ta' self mar-Rossoneri mingħand Real Madrid u fl-erba' logħbiet li lagħab impressjona ferm fil-wirjiet tiegħu. Minkejja kollox, il-coach ta' Real Madrid Zinedine Zidane ma jixtieqx li l-player jinbiegħ lil Milan u huwa għalhekk li talab lid-diriġenti sabiex kif jispiċċa l-perjodu ta' self jerġa' jmur jilgħab f'Estadio Santiago Bernabeu. Min-naħa tiegħu, id-direttur sportiv ta' Milan Paolo Maldini se jagħmel minn kollox biex jikkuntenta lill-coach tiegħu Stefano Pioli li qed ikun impressjonat bl-impenn ta' dan il-player.